CELEX: 52018PC0505
Language: bg
Date: 2018-07-02
Title: Предложение за РЕГЛАМЕНТ НА СЪВЕТА относно разпределянето на възможностите за риболов съгласно Протокола за прилагане на Споразумението за партньорство в областта на рибарството между Република Кот д’Ивоар и Европейската общност (2018—2024 г.)

ЕВРОПЕЙСКА КОМИСИЯ
            Брюксел, 2.7.2018
            COM(2018) 505 final
            2018/0268(NLE)
            Предложение за
            РЕГЛАМЕНТ НА СЪВЕТА
            относно разпределянето на възможностите за риболов съгласно Протокола за прилагане на Споразумението за партньорство в областта на рибарството между Република Кот д’Ивоар и Европейската общност (2018—2024 г.)
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               
                  Въз основа на съответните указания за водене на преговори
                     1
                   Комисията проведе преговори с правителството на Кот д’Ивоар с оглед на сключването на нов протокол към Споразумението за партньорство в областта на рибарството между Европейската общност и Република Кот д’Ивоар
                     2
                  . След приключването на тези преговори, на 16 март 2018 г. бе парафиран нов протокол. Протоколът обхваща период от шест години, считано от датата на започване на временното му прилагане, т.е. датата на подписването му, както е посочено в член 15 от него. 
               
               
                  Основната цел на новия протокол е да се предоставят възможности за риболов на корабите на Съюза във водите на Кот д’Ивоар въз основа на най-добрите налични научни становища и при спазване на препоръките на Международната комисия за опазване на рибата тон в Атлантическия океан (ICCAT). С новия протокол се вземат предвид резултатите от оценката на предишния протокол (2014—2018 г.) и на прогнозна оценка на възможността да се сключи нов протокол. И двете оценки са извършени от външни експерти. Протоколът също така ще позволи на Европейския съюз и на Република Кот д’Ивоар да работят в по-тясно сътрудничество, за да насърчават отговорното използване на рибните ресурси във водите на Кот д’Ивоар и да подкрепят усилията на тази държава за развитието на нейната синя икономика в интерес и на двете страни.
               
               
                  Протоколът предвижда възможности за риболов в следните категории:
               
               
                  –
                        28 кораба с мрежи гъргър за улов на риба тон;
               
               
                  –
                        8 кораба с парагади за улов на повърхността.
               
               
                  Следва да бъде определен принципът за разпределяне на тези възможности за риболов между държавите членки.
               
            
            
               2.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
            
            
               •Последващи оценки/проверки за пригодност на действащото законодателство
            
            
               
                  Консултации със заинтересованите страни бяха проведени в рамките на последващите и предварителните оценки относно евентуален нов протокол между Европейския съюз и Република Кот д’Ивоар. По време на техническите срещи бяха извършени консултации и с експерти от държавите членки и от сектора. Тези консултации доведоха до заключението, че за Европейския съюз и Република Кот д’Ивоар би било от полза да сключат нов протокол към Споразумението за партньорство в областта на рибарството.
               
            
            
               3.ПРАВНИ ЕЛЕМЕНТИ НА ПРЕДЛОЖЕНИЕТО
            
            
               Настоящата процедура се открива едновременно с процедурите, свързани с решението на Съвета за подписване на протокола, както и с решението на Съвета за сключване на протокола. 
            
            
               2018/0268 (NLE)
            
            
               Предложение за
            
            
               РЕГЛАМЕНТ НА СЪВЕТА
            
            
               относно разпределянето на възможностите за риболов съгласно Протокола за прилагане на Споразумението за партньорство в областта на рибарството между Република Кот д’Ивоар и Европейската общност (2018—2024 г.)
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 43,
            
         
         
            
               параграф 3 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)На 17 март 2008 г. Съветът прие Регламент (ЕО) № 242/2008 на Съвета
                  3
                за сключване на Споразумение за партньорство в областта на рибарството между Европейския съюз и Република Кот д’Ивоар (наричано по-долу „споразумението“);
            
            
               (2)Срокът на последния протокол към споразумението изтича на 30 юни 2018 г.
            
            
               (3)Комисията проведе преговори от името на Европейския съюз за нов протокол за прилагане на споразумението (наричан по-долу „протоколът“). След приключването на преговорите, на 16 март 2018 г. бе парафиран проект на нов протокол. 
            
            
               (4)В съответствие с Решение 2018/.../ЕС на Съвета
                  4
                на [да се въведе датата на подписване] бе подписан нов протокол за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Кот д’Ивоар (наричан по-долу „протоколът“).
            
            
               (5)Възможностите за риболов следва да бъдат разпределени между държавите членки за целия период на прилагане на протокола.
            
            
               (6)В член 12 от Регламент (ЕС) 2017/2403 се предвижда, че през определена година или всеки друг съответен период от прилагането на протокола към дадено споразумение за партньорство в областта на устойчивото рибарство, като се имат предвид сроковете на валидност на разрешенията за риболов, които не са били използвани, държавите членки следва да бъдат уведомени, за да се извърши евентуално преразпределяне на неизползваните възможности за риболов.
            
            
               (7)Протоколът следва да се прилага временно от датата на подписването му, за да се осигури скорошно започване на риболовните дейности на корабите на Съюза. Поради това настоящият регламент следва да започне да се прилага от същата дата,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               (1)
                     Възможностите за риболов, установени съгласно Протокола за прилагане на Споразумението за партньорство в областта на рибарството между Европейския съюз и Република Кот д’Ивоар, се разпределят между държавите членки, както следва:
            
            
               a)
                     кораби с мрежи гъргър за улов на риба тон:
            
            
               Испания:
                     
                     [16]
                     кораба
            
            
               Франция:   
                     
                     [12]
                     кораба;
            
            
               б)
                     кораби с парагади за улов на повърхността:
            
            
               Испания:
                     
                     [6]
                     кораба
            
            
               Португалия:
                     
                     [2]
                     кораба.
            
            
         
         
            
               (2)
                     Регламент (ЕС) 2017/2403 относно устойчивото управление на външните риболовни флотове се прилага, без да се засяга споразумението между Европейския съюз и Република Кот д’Ивоар.
            
            
               Член 2
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Приети на 3595-ото заседание на Съвета по образование, младеж, култура и спорт на 15 февруари 2018 г.
               
               
                  
                     (2)
                  
                        OВ L 170, 22.6.2013 г., стр. 2.
               
               
                  
                     (3)
                  
                        Регламент (ЕО) № 242/2008 на Съвета от 17 март 2008 г. за сключване на Споразумение за партньорство в областта на рибарството между Европейската общност, от една страна, и Република Кот д’Ивоар, от друга страна (ОВ L 75, 18.3.2008 г., стр. 51).
               
               
                  
                     (4)
                  
                        ОВ L ..., ... г., стр. ...